**Poziv na božićni sajam „Turizam i mir“**

Ovim putem vas pozivamo na specifičan božićni sajam u našoj školi.

Osim što na našoj školi učenici imaju mogućnost učiti čak 7 stranih jezika, poznati smo i po brojnim terenskim nastavama te putovanjima. Budući da smo 27.9. obilježili Svjetski dan turizma na temu "Turizam i mir", odlučili smo sve navedeno inkorporirati u naš božićni sajam kojim želimo osvijestiti  naše učenike (buduće turističke snage) i širu javnost da turizam može odigrati vitalnu ulogu u promociji mira i razumijevanja među nacijama i kulturama te u procesu pomirenja.

Promicanje multikulturalnosti i višejezičnosti kao ključnih kompetencija po preporuci Vijeća Europske unije, turizam i mir u svijetu su glavni ciljevi našeg sajma. Nudimo vam zanimljiv i raznolik kulturno-jezični program te najavljujemo posebne goste iz inozemstva.

Pridružite nam se u vedrom i mironosnom blagdanskom ozračju, svi ste dobrodošli! Pružimo našim mladima sliku zajedništva, jedinstva i ljubavi u ovim neizvjesnim vremenima!

Vaš HTŠ



